Dream Girl Box Office Collection Day 4: 'ड्रीम गर्ल' ने चार दिन में कमाए 50 करोड़, कॉमेडी का तूफान जारी  
आयुष्मान खुराना की फिल्म का धमाल जारी
'ड्रीम गर्ल' ने 4 दिन में कमाए इतने करोड़
'छिछोरे' को दी कड़ी टक्कर
Dream Girl Box Office Collection Day 4: आयुष्मान खुराना (Ayushmann Khurrana) और एक्ट्रेस नुसरत भरुचा (Nusrat Bharucha) की फिल्म 'ड्रीम गर्ल (Dream Girl)' ने बॉक्स ऑफिस पर धमाल मचाया हुआ है. इस फिल्म में सबसे खास चीज है आयुष्मान खुराना (Ayushmann Khurrana) का 'पूजा' का किरदार, जिसे लेकर दर्शकों में काफी क्रेज है. फिल्म समीक्षक तरण आदर्श (Taran Adarsh) के ट्वीट के मुताबिक  'ड्रीम गर्ल (Dream Girl)' ने बीते सोमवार 7.43 करोड़ रुपये की कमाई की है. इस लिहाज से फिल्म अब तक 52 करोड़ रुपये का कलेक्शन कर चुकी है. 
#DreamGirl consolidates and cements its status... Is a bonafide success, with Day 4 [working day] showing negligible decline [despite *lower ticket rates* on weekdays]... Fri 10.05 cr, Sat 16.42 cr, Sun 18.10 cr, Mon 7.43 cr. Total: ₹ 52 cr. #India biz.

 
आयुष्मान खुराना (Ayushmann Khurrana) और नुसरत भरुचा (Nusrat Bharucha) की फिल्म 'ड्रीम गर्ल (Dream Girl)' का कुल बजट करीब 30 करोड़ रुपये था, लेकिन फिल्म ने अपने शानदार प्रदर्शन से लागत से लगभग दोगुनी कमाई की है. इसके कलेक्शन को देखते हुए यह अनुमान लगाया जा सकता है कि फिल्म पहला हफ्ता पूरा होने से पहले 60 करोड़ रुपये का आंकड़ा पार कर लेगी. कमाई के अलावा ड्रीम गर्ल को दर्शकों और फिल्म समीक्षकों से भी काफी अच्छा रिस्पॉन्स मिला है.

बॉलीवुड एक्टर आयुष्मान खुराना (Ayushmann Khurrana) और नुसरत भरूचा (Nusrat Bharucha) की फिल्म 'ड्रीम गर्ल (Dream Girl)' को राज शांडिल्य (Raaj Shaandilyaa) ने डायरेक्ट किया है. 'ड्रीम गर्ल' से पहले आयुष्मान खुराना 'बरेली की बर्फी (2017)', 'शुभ मंगल सावधान (2017)', 'अंधाधुन (2018)', 'बधाई हो (2018)' और 'आर्टिकल 15 (2019)' जैसी धांसू फिल्में दे चुके हैं, और अब इस फिल्म से भी उम्मीदें काफी बढ़ी हुई थीं.